Μια στιγμή να πάρω τη ζακέτα μου - Αλέκα Παΐζη, το ξόδι
2020-02-01 21:00 - 22:30 UTC | The Garage, Δημοκρατίας 53, Ρέθυμνο
Μια στιγμή να πάρω τη ζακέτα μου – Αλέκα Παΐζη, το ξόδι
Η Ομάδα Παραστατικών Τεχνών προΤΑΣΗ, στην 40η δημιουργία της, παρουσιάζει και στο Ρέθυμνο, στις 1/2, τα έργα και τις ημέρες δύο σπουδαίων προσωπικοτήτων του Μεγάλου Κάστρου∙ της ηθοποιού Αλέκας Παΐζη και της ποιήτριας Κατίνας Παΐζη.
Το 2019 συμπληρώθηκαν 100 χρόνια από τη γέννηση και 10 χρόνια από τον θάνατο της κορυφαίας μας ηθοποιού (1919-2009). Ελάχιστοι γνωρίζουν την κρητική καταγωγή της. Όπως, επίσης, λίγοι ξέρουν τη μεγάλη της αδελφή Κατίνα (1911-1996) -γνήσια ποιητική φωνή του μεσοπολέμου.
Στο ξεκίνημα της νέας χρονιάς το θεατρόφιλο κοινό της Κρήτης –πολύ πριν από το ταξίδι της παράστασης στην Αθήνα- έχει τη δυνατότητα να παρακολουθήσει στη γενέθλια πόλη των αδελφών Παΐζη, τον ταραχώδη βίο τους -διατρέχοντας, επί της ουσίας, ολόκληρον τον 20ο αιώνα μέσα από κομβικά γεγονότα της σύγχρονης Ιστορίας.
«Η ποιήτρια Κατίνα Παΐζη και η αδελφή της Αλέκα, η σπουδαία ηθοποιός, ήταν αγαπημένες φίλες της Ευρυδίκης Τρουλλινού και νονά του γιού της. Έτσι, στο ηρακλειώτικο οικογενειακό περιβάλλον άκουγα ιστορίες πολύ ξεχωριστές για τις δυο γυναίκες, ενώ νωρίς από την δεκαετία του ’90, τις γνώρισα. Ο μύθος τους – ήταν εκείνες που από μια μεγάλη παρέα κοριτσιών του μεσοπολεμικού Ηρακλείου, με σπουδές, όνειρα και ομορφιά – «πέταξαν» στην Αθήνα και άφησαν τα χνάρια τους στις τέχνες. Για λόγους που τότε δεν καταλάβαινα, μετά τον θάνατο της Κατίνας, η Αλέκα με «προμήθευε» και με διάφορα δώρα, φωτογραφίες κυρίως από τη ζωή τους. Η ίδια είχε τακτοποιήσει το αρχείο της αδελφής της όπου βρήκα σπουδαία ντοκουμέντα για μιαν ολόκληρη εποχή. Μου έλεγε και τόσες ιστορίες όταν πήγαινα να τη δω στο θέατρο και στο σπίτι της, στην οδό Αριστοδήμου. Έτσι έγραψα το βιβλίο για την Κατίνα με τίτλο «Πόσο πολύ σ’ αγάπησα» από το διαχρονικά ομότιτλο σπουδαίο τραγούδι (δυστυχώς είναι εξαντλημένο). Γύρισε ο καιρός, και με την βοήθεια πάντα του γιου της Κατίνας Ορέστη Ζωγράφου, και την προτροπή του σκηνοθέτη Δημήτρη Φοινίτση πήρε μορφή ο θεατρικός μονόλογος που ετοιμάστηκε από τον ίδιο.» Νίκη Τρουλλινού
Η ΣΚΗΝΟΘΕΣΙΑ
Τη νύχτα που η γηραιά ηθοποιός πεθαίνει, η μεγάλη της αδελφή κατεβαίνει στη γη να την προϋπαντήσει. Η ποιήτρια του μεσοπολέμου -στεγνή από ανθρώπινα δάκρυα- ξετυλίγει το κουβάρι των κοινών αναμνήσεων και όλος ο περασμένος αιώνας παρελαύνει εμπρός μας. Αθώος, συναρπαστικός, ανελέητος. Από τα πρώτα χρόνια του βίου τους στο Ηράκλειο μιας άλλης εποχής, στην Αθήνα της Κατοχής, στις πίκρες, τις στερήσεις, τις χαρές, τις αγωνίες, τις εξορίες και στον διαρκή αγώνα της ζωής και της σκηνής. Η σκηνοθετική ιδέα επάνω στο βιογραφικό και ποιητικό λεκτικό υλικό εστιάζει στην καταγωγή των αδελφών και στο πως στην Κρήτη ξαγρυπνούμε τον νεκρό, την τελευταία νύχτα στο σπίτι του. Το «ξόδι» της Αλέκας με όλο το τυπικό του δύσκολου αποχαιρετισμού και με συνήθειες χαμένες πια -που η παράσταση ξαναθυμίζει. Βράδυ 4ης Φεβρουαρίου 2009 στον πρώτο όροφο κάπου στην οδό Αριστοδήμου, στον Λυκαβηττό, η Κατίνα μοιραία ξαναβρίσκει την Αλέκα. Κι εμείς δυο συγκλονιστικές γυναίκες της τέχνης (και) της ζωής!
Στην παράσταση οι θεατές παύουν να έχουν παθητικό ρόλο. Διαβάζουν ξεχασμένα ποιήματα της Κατίνας Παΐζη, πίνουν κονιάκ, γεύονται τονωτικές τροφές και μνημονεύουν ζωηρά τα απολεσθέντα πρόσωπα, συμμετέχοντας ενεργά στην «αγρύπνια» και στην πρόταση του σκηνοθέτη για ένα ήπια διαδραστικό θέατρο μνήμης.
ΣΥΝΤΕΛΕΣΤΕΣ
Κείμενο: Νίκη Τρουλλινού
Σκηνοθεσία – Καλλιτεχνική επιμέλεια: Δημήτρης Φοινίτσης
Ερμηνεία: Ανάστα Αργυροπούλου
Επιμέλεια κίνησης: Μικαέλα Κεφαλογιάννη
Φωτογραφίες: Χρήστος Τσουμπλέκας
Παραγωγή: Νόημα
Παραστάσεις:
Σάββατο 1 Φεβρουαρίου στις 21:00
Διάρκεια παράστασης (χωρίς διάλειμμα): 75΄
Γενική είσοδος: 10 ευρώ
Πληροφορίες – κρατήσεις στο τηλ. 6945378809
Νίκη Τρουλλινού
Γεννήθηκε στα Χανιά, σπούδασε νομικά στο Πανεπιστήμιο Αθηνών και ζει στο Ηράκλειο. Τα πατήματά της: μάχιμη δικηγορία και διδασκαλία, ραδιόφωνο, θέατρο, ποίηση, τουρισμός υπαίθρου. Συλλογές διηγημάτων, ταξιδιωτικά, μυθιστόρημα, θέατρο. Κείμενά της έχουν δημοσιευτεί στα αγγλικά, ιταλικά, γαλλικά, ισπανικά, γερμανικά, αραβικά. Έργα της, οι συλλογές διηγημάτων: «Ένα μολύβι στο κομοδίνο», «Μαράλ όπως Μαρία», «Και φύσηξε Νοτιάς», «Το τελευταίο καλοκαίρι της αθωότητας», «Με θέα στο Λεβάντε», μυθιστορήματα: «Μ’ ένα καφάσι μπίρες» και «Ουρανός από στάχτη» (υπό έκδοση). Με την Ομάδα Παραστατικών Τεχνών προΤΑΣΗ συνεργάζεται για πρώτη φορά.
Ανάστα Αργυροπούλου
Γεννήθηκε στον Πειραιά και μεγάλωσε στη Θάσο, με καταγωγή από τη Μικρά Ασία. Αποφοίτησε από τη Φιλοσοφική Σχολή του Αριστοτελείου Πανεπιστημίου Θεσσαλονίκης. Ζει στο Ηράκλειο. Άρχισε να γνωρίζει το θέατρο στο Όμμα Studio, με τον Αντώνη Διαμαντή στην υποκριτική, την Ειρήνη Κουτσάκη και τη Mirjana Poptesin στη σωματική έκφραση. Συνέχισε στη Δραματική Σχολή «Νότος», με την Κωνσταντίνα Πάλλη στον αυτοσχεδιασμό και τον Δημήτρη Φοινίτση στην υποκριτική. Παρακολουθεί μαθήματα φωνητικής με τον Γιάννη Ιδομενέως. Παρακολούθησε σεμινάρια θεάτρου με τους Vladimir Βouchler, Roberta Careri, Γιώργο Μπινιάρη, Ακύλλα Καραζήση. Η πρώτη της επαγγελματική παράσταση ήταν η «Πρώτη Αγάπη» (Βαγγελιώ) του Ιωάννη Κονδυλάκη, σε σκηνοθεσία Δημήτρη Φοινίτση. Με την Ομάδα Παραστατικών Τεχνών προΤΑΣΗ συνεργάζεται για δεύτερη φορά.
Μικαέλα Κεφαλογιάννη
Γεννήθηκε στο Ηράκλειο Κρήτης. Αποφοίτησε από τη Βασιλική Ακαδημία Χορού του Λονδίνου με πτυχίο (Bachelor) στην τέχνη και διδασκαλία του Μπαλέτου και κατέχει τον τίτλο Licentiate of the Royal Academy of Dance. Επίσης, αποφοίτησε από την Ανώτερη Σχολή Δραματικής Τέχνης «Μέλισσα». Εργάζεται ως ηθοποιός, χορεύτρια, χορογράφος και καθηγήτρια χορού διδάσκοντας κλασικό και σύγχρονο χορό. Έχει συνεργαστεί με τους: Γιάννη Ζωγραφάκη και την ομάδα Νόημα της οποίας είναι και ιδρυτικό μέλος, τον Κωστή Μακάκη, τον Δημήτρη Φοινίτση στο ΔΗΠΕΘΕ Ρούμελης και στην Ομάδα προΤΑΣΗ, το χοροθέατρο Δαγίπολη, τη Θάλεια Δίτσα και την ομάδα Μα, το Γιωργή Τσαμπουράκη και την Πράξη Τέχνης Ίμερος, τον Αντώνη Διαμαντή και το Όμμα Στούντιο, την ομάδα Thearto της Νατάσας Παπαμιχαήλ και το θέατρο Olvio, την ομάδα χορού X-Art της Κατερίνας Ανδριοπούλου, με το σύλλογο της Βασιλικής Ακαδημίας Χορού στην Ελλάδα, με την παιδική σκηνή της Αιμιλίας Υψηλάντη, τον Κώστα Πρέκα, το Rainbow Theater του Maki Marseilles, την Έλντα Πανοπούλου, τον Κώστα Δράκο, την Ε. Μακρή κ.α. Παράλληλα από το 2013 ασχολείται με το Κουνγκ-φου, Tang Lang Kung Fu και Yang’s Taiji Quan με δάσκαλο τον Ιωάννη Σφακιανάκη. Με την Ομάδα Παραστατικών Τεχνών προΤΑΣΗ συνεργάζεται για έβδομη φορά.
Δημήτρης Φοινίτσης
Γεννήθηκε στο Ηράκλειο της Κρήτης από μικρασιατική οικογένεια. Σπούδασε στο μεταπτυχιακό τμήμα Δημιουργικής Γραφής της Παιδαγωγικής Σχολής του Πανεπιστημίου Δυτικής Μακεδονίας (διπλωματική εργασία στο Θεατρικό Έργο), στο Τμήμα Θεάτρου της Σχολής Καλών Τεχνών – Αριστοτέλειο Πανεπιστήμιο Θεσσαλονίκης (κατεύθυνση Θεατρολογίας με διπλωματική εργασία στη Σκηνοθεσία), στο Scuola di Lettere e Filosofia – Universita degli Studi di Genova, στη Δραματική Σχολή Αθηνών, στην Ανωτέρα Σχολή Δραματικής Τέχνης Θεμέλιο και στη Σχολή Δημοσιογραφίας ΑΝΤ1. Έχει γράψει θεατρικά έργα, μονολόγους, διηγήματα και παραμύθια. Εργάστηκε επί σειρά ετών στον έντυπο και τον ηλεκτρονικό Τύπο των Αθηνών και της περιφέρειας ως πολιτιστικός συντάκτης, κριτικός θεάτρου, εκφωνητής ειδήσεων, ραδιοφωνικός παραγωγός κ.α. Έπειτα από συνεργασίες στις κρατικές σκηνές και το ελεύθερο θέατρο ως ηθοποιός αποφάσισε να στραφεί –καλλιτεχνικά- στη σκηνοθεσία. Δημιουργός και σκηνοθέτης της «Ομάδας Παραστατικών Τεχνών προΤΑΣΗ» ( http://omadaprotasi.wordpress.com ), έχει ανεβάσει κλασσικά και σύγχρονα έργα σε, κυρίως, μη θεατρικούς χώρους. Εκτός ομάδας ανέλαβε τη σκηνοθετική επιμέλεια των θεατρικών έργων «Balance» στις Αναγνώσεις του Εθνικού Θεάτρου, «Μήδεια show» στο Φόρουμ Σύγχρονης Δραματουργίας του Ι.Τ.Ι. στο Γαλλικό Ινστιτούτο Αθηνών και της επετειακής συναυλίας της Φιλαρμονικής Εταιρείας Μάντζαρος «Μάνος Χατζιδάκις: 20 χρόνια μετά…» στο Θέατρο Μον Ρεπό της Κέρκυρας, ενώ πρόσφατα ανέβασε «Το κουκλόσπιτο» του Χένρικ Ίψεν στο ΔΗ.ΠΕ.ΘΕ. Ρούμελης (Κεντρική Σκηνή).
ΟΜΑΔΑ προΤΑΣΗ
Η Ομάδα Παραστατικών Τεχνών προΤΑΣΗ συγκροτήθηκε το φθινόπωρο του 2005 από επαγγελματίες του θεάτρου. Έχει έδρα της την Αθήνα. Όραμα της να «προτείνει» το νέο, το δημιουργικά ουσιώδες, το διαφορετικό, το «άλλο» στην τέχνη του θεάτρου και των λοιπών παραστατικών τεχνών μέσω ενός γόνιμου διαλόγου της τέχνης και του ανθρώπου, σχηματίζοντας συνάμα μια «τάση» στην έκφραση∙ ριζοσπαστική, ελεύθερη, αναγνωρίσιμη στο ευρύ κοινό την οποία και επιθυμεί σταδιακά να διαμορφώσει, κατά τη διάρκεια της πορείας της στην καλλιτεχνική σκηνή της χώρας αλλά και πέρα από αυτήν.
Ο μινιμαλισμός και η αφαίρεση είναι τα κυριότερα ρεύματα που τροφοδοτούν καλλιτεχνικά το σχήμα. Τα κλασσικά έργα αλλά και η νέα γραφή, τα καινούργια -ιδιαίτερης τεχνοτροπίας- κείμενα αποτελούν τις πρώτες ύλες για έμπνευση και δημιουργία σε χώρους, κυρίως, μη θεατρικούς. Η ανατρεπτική «ιδέα» προσδιορίζει πρώτιστα το σκηνικό ύφος και την γενικότερη αισθητική της. Η Ομάδα δεν χρηματοδοτείται από κανέναν κρατικό ή ιδιωτικό φορέα. «Αυτοχρηματοδοτείται», ωστόσο, από την ανεξάντλητη δεξαμενή της φαντασίας και τη ζωογόνα ανάγκη για πειραματισμό και καλλιτεχνική έκφραση. Το καλλιτεχνικό έργο της Ομάδας -εκτός Αθηνών- έχει, ως τώρα, παρουσιαστεί σε: Άρτα, Γαύδο, Δελφούς, Ηράκλειο, Θεσσαλονίκη, Κέρκυρα, Κω, Λαμία, Λέρο, Νάξο, Ναύπλιο, Πρέβεζα, Ρέθυμνο, Ρόδο, Σητεία, Σύρο, Φλώρινα, Χανιά.
Παραστάσεις και Δράσεις της Ομάδας προΤΑΣΗ :
• «Πολυέλαιος δια χειρός Καβάφη» – Θέατρο Τόπος Αλλού, «1ο Φεστιβάλ Νέων Θεατρίνων» (Αθήνα)
• «Στη δίψα σου!» της Δ. Σ. Πόρτογλου – Booze Cooperativa (Αθήνα) / Μικρό Θέατρο (Θεσσαλονίκη) Πρώτη Παρουσίαση
• «Κάσσυ» του Ανδρέα Φλουράκη – Τραπεζαρία Ξενώνα Ευρωπαϊκού Πολιτιστικού Κέντρου Δελφών, «Συνάντηση Νέων Δημιουργών» της ΧΙΙΙ Διεθνούς Συνάντησης Αρχαίου Δράματος 2007 (Δελφοί) Πρώτη Παρουσίαση
• «Η σιωπή στο στόμα» της Κ. Φ. Ντάγκινη – Χώρος Τέχνης Ασωμάτων (Αθήνα) / Μικρό Θέατρο (Θεσσαλονίκη) Πρώτη Παρουσίαση
• «Balance» της Νάνσυ Σπετσιώτη – Πύργος Μπαζαίου, «9ο Φεστιβάλ Νάξου»
• «Τζούλια» του Γιόχαν Άουγκουστ Στρίντμπεργκ – Nixon, Screening Room (Αθήνα)
• «Φιλοκτήτης» του Γιάννη Ρίτσου – Θέατρο Έναστρον, Φεστιβάλ Μονολόγων από την Τέταρτη Διάσταση (Αθήνα) / Θέατρο Θεμέλιο (Αθήνα, β΄ περίοδος) Πρώτη Παρουσίαση
• «Πραγματικότητα» της Κλαίρης Λιονάκη – Εθνικό Θέατρο, Αναγνώσεις 2010 – Αίθουσα Εκδηλώσεων Κτηρίου Τσίλλερ (Αθήνα) Πρώτη Πανελλήνια Παρουσίαση
• «Οι πληγές του ανέμου» του Χουάν Κάρλος Ρούμπιο – Συνεργείο (Αθήνα) Πρώτη Πανελλήνια Παρουσίαση
• «Dominatrix» της Μ. Ρ. Αναστασάκη – γκαρσονιέρα, Πεδίον του Άρεως / γκαρσονιέρα, Κυψέλη (Αθήνα) Πρώτη Παρουσίαση
• «ταξιθέτρια(SOLO)» βασισμένο σε μέρος του μυθιστορήματος La Maschera της Έλενας Σοπράνο – Αίθουσα Εκδηλώσεων Ροδιακής Έπαυλης (Ρόδος, α΄ και β΄ περίοδος) / Πρώην Εβραϊκή Συναγωγή (Κως) / Μέγαρον Μακέδου (Αθήνα) Πρώτη Παρουσίαση
• «Πασχαλινά Διηγήματα» του Αλέξανδρου Παπαδιαμάντη – Ναΐσκος Αγίου Ελισσαίου (Αθήνα)
• «Χριστουγεννιάτικα Διηγήματα» του Αλέξανδρου Παπαδιαμάντη – Κατάλυμα της «Γλώσσας» της Ισπανίας (Ρόδος)
• «Οι πιο δυνατοί» του Γιόχαν Άουγκουστ Στρίντμπεργκ – Philipp champagne bar (Αθήνα) / Τεχνουργείο art cafe (Ρόδος)
• «ΑΝΔΡΟΜΑΧΗ ή Τοπίο Γυναίκας στο Ύψος της Νύχτας» του Άκη Δήμου – Καλλιτεχνικός Σταθμός Ρόδου Ανωτάτης Σχολής Καλών Τεχνών / Θέατρο Πολυχώρος Σφαγείο (Κως) / Κήπος Πύργου Μπελλένη (Λέρος) / Τεχνοχώρος (Σητεία) / Πρώην Χαμάμ – Θόλος (Ρέθυμνο) / Πύλη Αγίου Γεωργίου – Λαζαρέτο (Ηράκλειο) / Αίθουσα Τέχνης, Δημοτική Πινακοθήκη Κέρκυρας
• «Πασχαλινά Διηγήματα Ελλήνων Συγγραφέων» των Δημήτρη Καμπούρογλου, Ανδρέα Καρκαβίτσα, Κώστα Κρυστάλλη, Στρατή Μυριβήλη – Αναπαυτήριο Πικιώνη Λόφου Μουσών (Αθήνα)
• «Soterrani (Υπόγειο)» του Ζουζέπ Μαρία Μπενέτ ι Ζουρνέτ – Φουαγιέ Altera Pars, «Φεστιβάλ Ισπανόφωνου Θεάτρου» (Αθήνα) Πρώτη Πανελλήνια Παρουσίαση
• «Nora» του Henrik Ibsen – Πολυχώρος CAMP!, «Φεστιβάλ Page_31» (Αθήνα)
• «Χίλιες και μία Νύχτες» αραβικά παραμύθια – Νέα Δημοτικά Λουτρά Yeni Hammam (Ρόδος) Πρώτη Παρουσίαση
• «Η Σονάτα του Σεληνόφωτος» του Γιάννη Ρίτσου – Τρούλος, Πηγές Καλλιθέας (Ρόδος)
• «Οδύνη του Έρωτα» σε ποίηση Ράινερ Μαρία Ρίλκε (Duineser Elegien) – Αμφιθέατρο, Ίδρυμα Εικαστικών Τεχνών και Μουσικής Β. & Μ. Θεοχαράκη (Αθήνα) / Φουαγιέ, Μέγαρο Μουσικής Θεσσαλονίκης / Αίθουσα Εκδηλώσεων, Αναγνωστική Εταιρία Κέρκυρας
• «Λαμπριάτικος Ψάλτης» του Αλέξανδρου Παπαδιαμάντη – ξωκλήσι των Αγίων Κωνσταντίνου και Ελένης & Αγίων Αναργύρων (Σητεία) / Μουσείο Χριστιανικής Τέχνης «Αγία Αικατερίνη Σιναϊτών» (Ηράκλειο)
• «Πασχαλινά Διηγήματα Ξένων Συγγραφέων» των Ruben Dario, Anatol France, Corando Albaro, Ernest Hemingway – Αγγλικανική Εκκλησία Αγίου Παύλου (Αθήνα)
• «Ράδιο Βαγδάτη» ολονύκτιο ακρόαμα παραμυθιών της Χαλιμάς – Σπίτι του Θεάτρου της Σητείας
• «Λεονώρα» του Γκότφριντ Άουγκουστ Μπύργκερ – Αίθουσα Μελίνα Μερκούρη Πολύκεντρου Δήμου Σητείας, «Κορνάρεια 2013» / Κάστρο Μονολίθου (Ρόδος) / Δημοτικός Ανθόκηπος «Ήχος & Φως», 7ο Μεσαιωνικό Φεστιβάλ Ρόδου / Δημοτικό Κηποθέατρο Μάνος Χατζιδάκις, «Ηράκλειο – Καλοκαίρι 2013» / Θέατρο Altera Pars, «7ο Φεστιβάλ Νύχτες Nova Pars» (Αθήνα) / Ιόνιος Βουλή, 4ο SEVEN FESTIVAL (Κέρκυρα) / Περιστύλιο Αγίου Γεωργίου (Ναύπλιο) Πρώτη Πανελλήνια Παρουσίαση
• «Tro(i)ktika» εμπνευσμένο από το θεατρικό έργο Happy Days του Σάμιουελ Μπέκετ – Δημοτικό Θέατρο Ρόδου
• «Κορφιάτικες Ιστορίες (3)» του Κωνσταντίνου Θεοτόκη – Πολύτεχνο (Κέρκυρα) / Μουσείο Σύγχρονης Τέχνης Φλώρινας / Θεατρικό Εργαστήρι Πρέβεζας, Κάστρο Αγίου Ανδρέα / Αίθουσα Εκδηλώσεων «Εύη Λάσκαρι» Δημόσιας Κεντρικής Βιβλιοθήκης Κέρκυρας (με παράλληλη διερμηνεία στην ελληνική νοηματική γλώσσα)
• «ΕΓΚΑΤΑλελειμμένοι» του Δημήτρη Φοινίτση – Αποθήκη Εκδόσεων Αιγόκερως (Αθήνα) Πρώτη Παρουσίαση
• «opus IV – Ο ΠΕΛΕΚΑΝΟΣ» του Γιόχαν Άουγκουστ Στρίντμπεργκ – Στούντιο Όξω Νου (Χανιά) / Θέατρο Κρήτης (Ηράκλειο) / The Garage (Ρέθυμνο) / Τεχνοχώρος (Σητεία)
• «Στη θέα των λέξεων: Ηράκλειο» των Γαλάτειας Καζαντζάκη, Ηλία Βενέζη, Λιλής Ζωγράφου, Γιώργη Γιατρομανωλάκη / Φεστιβάλ «Αθέατη Πόλη» 2015 – Προμαχώνας Μαρτινέγκο, Τάφος Καζαντζάκη (Ηράκλειο Κρήτης)
• «Στην τάξη της κυρίας Μαργαρίτας» εμπνευσμένο από το θεατρικό έργο Apareceu a Margarida του Ρομπέρτο Ατάυντε – 14ο Δημοτικό Σχολείο Αθηνών «Δημήτρης Πικιώνης» / Παλαιά Τάξη, Μουσείο Σχολικής Ζωής και Εκπαίδευσης (Αθήνα) / εικαστική εγκατάσταση «Λοξή Τάξη», πρώην θερινό Θέατρο Αλίκη (Αθήνα)
• «Η Ωραία Αθοκουτάλα» κρητικό λαϊκό παραμύθι σε καταγραφή Γιώργη Γρ. Σταματάκη – Θέατρο Κρήτης α΄ και β΄ περίοδος (Ηράκλειο), Το Πλουμί (Αρχάνες), Σπίτι του Θεάτρου της Σητείας, The Garage (Ρέθυμνο), Χαρουπόμυλος Πανόρμου (ν.
Ρεθύμνης), Παραδοσιακό Ρακοκάζανο «Η Χαρουπιά» (Πρινιάς Μαλεβιζίου – ν. Ηρακλείου), Δημοτικό Θέατρο Ρόδου, Αμφιθέατρο 3ου Γενικού Λυκείου Ηρακλείου, Θεατρικός Σταθμός Ηρακλείου, Χώρος Τέχνης Ασωμάτων (Αθήνα), Πέτρινο Θέατρο Σαρακήνικου (Γαύδος), Βόρεια Χαμηλή Πλατεία Προμαχώνα Βηθλεέμ (Ηράκλειο), YOU.C.A. (Χανιά) Πρώτη Παρουσίαση
• «Εις το φως της ημέρας» του Κ. Π. Καβάφη – Χαμηλή Πλατεία Πύλης Βιτούρι (Ηράκλειο), Κάστρο Άρτας, Κέντρο Ελέγχου Τηλεοράσεων (Αθήνα)
• «Η Φτέρενη Κόρη» λαϊκό δωδεκανησιακό παραμύθι – Θέατρο Κρήτης (Ηράκλειο), Πολύκεντρο / Αίθουσα «Μελίνα Μερκούρη» (Σητεία), Τhe Garage (Ρέθυμνο), Πολύτεχνο (Κέρκυρα), Χώρα – Τόπος Τεχνών (Λαμία), Χώρος Τέχνης Ασωμάτων (Αθήνα), Θεατρικός Σταθμός Ηρακλείου, Θερινό Κινηματοθέατρο Ρόδον (Ρόδος), Βόρεια Χαμηλή Πλατεία Προμαχώνα Βηθλεέμ (Ηράκλειο), Πολυχώρος ΜΕΓΑΛο Ο (Χανιά), Θέατρο Olvio (Αθήνα), Δημοτικό Θέατρο Απόλλων (Σύρος) Πρώτη Παρουσίαση
• «3 ΑΔΕΛΦΕΣ / ένα χρόνο μετά» του Άντον Παύλοβιτς Τσέχοφ – Μικρό Θέατρο Πολιτιστικού & Συνεδριακού Κέντρου Ηρακλείου, The Garage (Ρέθυμνο)
• «Πάρις Ποθοκρατούμενος» του Δημήτρη Φοινίτση – ResidenceSEA (Ηράκλειο), The Garage (Ρέθυμνο).
• «Πρώτη Αγάπη» του Ιωάννη Κονδυλάκη – Πνευματικό Κέντρο Άνω Βιάννου Περικλής Βλαχάκης, Μικρό Κηποθέατρο Μάνος Χατζιδάκις (Ηράκλειο), artspace Materia Prima (Ηράκλειο), The Garage (Ρέθυμνο), Σπίτι του Θεάτρου της Σητείας, Θέατρο Άλμα (Αθήνα), Θεατρικός Σταθμός Ηρακλείου.
• «Το γιασεμί, η ροδιά και η χαρουπιά» μικρασιατικό λαϊκό παραμύθι – Πειραματικό Θέατρο Πολιτιστικού & Συνεδριακού Κέντρου Ηρακλείου, artspace Materia Prima (Ηράκλειο), Θεατρικός Σταθμός Ηρακλείου.
• «Το υπερωκεάνιον» του Γιώργη Γρ. Σταματάκη – artspace Materia Prima (Ηράκλειο), The Garage (Ρέθυμνο).
https://omadaprotasi.wordpress.com

Αντώνης & Μανώλης Χαριτάκης live
2020-02-01 21:00 - 23:30 | Αγροτικό δισκοπωλείο, Σεισαρχα, Ρέθυμνο
Ο Αντώνης και ο Μανώλης Χαριτάκης γεννήθηκαν και κατάγονται από τα χωριά Στέρνες Μονοφατσίου και Δαφνές Ηρακλείου.
Από πολύ μικρή ηλικία, αυτοδίδακτοι, ασχολήθηκαν με την κρητική μουσική. Στη συνέχεια είχαν την τύχη για κάποιο καιρό να είναι μαθητές του μεγάλου δασκάλου Γιάννη Ξυλούρη (Ψαρογιάννη).
Πολλά από τα ερεθίσματα της μουσικής τους τα πήραν από τη γιαγιά τους Ελένη Σκουλά, τον παππού τους Εμμανουήλ Δημητράκη και από τα αδέλφια τους.
Σας περιμένουμε στο αγροτικό δισκοπωλείο στις 1 Φεβρουαρίου και ώρα 21:00.
10€/άτομο με ποτό και κρύο πιάτο.
Τηλ. κρατήσεων 2810225758

Τα Σφουγγάρια 1/2 | γλέντι
2020-02-01 21:00 - 23:30 | Συνεταιρισμός Τζεπέτο, Ρέθυμνο
Τα Σφουγγάρια έρχονται στο Ρέθυμνο με χορευτικές διαθέσεις! Μουσικές από την Ήπειρο, την Μακεδονία και την Θράκη ως τις Κυκλάδες και τα Δωδεκάνησα.
Το Σάββατο 1 Φλεβάρη στο Τζεπέτο.
Δημήτρης: λαούτο, τσαμπούνα
Θάνος: λαούτο, βιολί
Δάφνη: κλαρίνο
Κατερίνα: κρουστά

Ηλίας Πίτερης live
2020-02-01 21:00 - 23:30 | Petra restaurant, Τζανέ Μπουνιαλή 57-61, Ρέθυμνο
Καλωσορίζουμε τον μήνα με μουσική! Κάθε Σάββατο στην Petra με τον Ηλία Πίτερη.
Τηλ 6937836254
Τζανέ Μπουνιαλή 57

"Οι δούλες" του Ζαν Ζενέ
2020-02-01 21:00 - 2020-02-02 22:30 | Σημείο, Πατριάρχου Αθηναγόρα 17, Ρέθυμνο, Μισσίρια
Η θεατρική σκηνή “Σημείο” της εταιρείας παραγωγής Ble Productions, παρουσιάζει την πρώτη της θεατρική παραγωγή:
Οι δούλες του Ζαν Ζενέ:
Δύο υπηρέτριες η Κλαίρη και η Σολάνζ καταστρώνουν την εξόντωση της αγαπημένης, αλλά και απόλυτα μισητής τους Κυρίας. Το κλασικό έργο του Γάλλου συγγραφέα, βασισμένο στην αληθινή ιστορία των αδερφών Παπέν και το φρικιαστικό έγκλημα που σόκαρε την Γαλλία, τον Φεβρουάριο του 1933. Το έργο δεν ήθελε «να υπερασπιστεί τη μοίρα της τάξης των υπηρετών», όπως ο ίδιος έλεγε, αλλά να γράψει μια «αλληγορική ιστορία».
Ζώντας σε ένα πλούσιο μεγαλοαστικό σπίτι της Κυρίας τους, δύο υπηρέτριες, οι αδερφές Κλαίρη και Σολάνζ, παίζουν καθημερινά ένα παιχνίδι αλλαγής ταυτότητας: η Κλαίρη υποδύεται την Κυρία τους και η Σολάνζ παριστάνει την Κλαίρη. Για να απαλλαγούν από το ζυγό της Κυρίας τους, συνειδητοποιούν ότι η μόνη λύση είναι να την δηλητηριάσουν.
Οι δούλες
του Ζαν Ζενέ.
Μετάφραση: Οδυσσέας Ελύτης
Σκηνοθεσία: Γιάννης Μπλέτας
Κίνηση: Σοφία Καλημέρη
Μουσική: Αντώνης Ζαχαράκης
Κοστούμια: Στέλιος Ρουκουνάκης
Κατασκευή Σκηνικού: Μιχάλης Αντωνίου
Φωτογραφίες- βίντεο: Ble Productions
Παίζουν: Ελένη Βαρούχα, Τζένη Μαραθιανού- Καμπουράκη, Μαρία Παπαδάκη.
01,02,07,08,09,12 Φεβρουαρίου 2020.
“Σημείο”- Πατριάρχου Αθηναγόρα 17, Ρέθυμνο.
Ώρα έναρξης: 21:00
Κρατήσεις θέσεων στο 6983320439
ή μέσω προσωπικού μηνύματος στη σελίδα μας.
* Η παράσταση είναι ακατάλληλη για νέους κάτω των 16 ετών.

Κωνσταντίνος Νάζης live
2020-02-01 22:00 - 23:30 | Gazi, Μελισσινού 3
Το Σάββατο 1 Φεβρουαρίου υποδεχόμαστε τον Κωνσταντίνο Νάζη και παθαίνουμε πολλά εγκεφαλικά… 🙂
ΕΙΣΟΔΟΣ ΕΛΕΥΘΕΡΗ
RES: 28310 54420 – 6970 027 029

Κρητική βραδιά με Ηλία Χορευτάκη & Μιχάλη Καλλέργη
2020-02-01 22:00 - 23:30 | Πράσσιν Άλογα, Ελ. Βενιζέλου 50
Το Σάββατο 1/2 κοντά μας ο Ηλίας Χορευτάκης με το συγκρότημά του! Μια Κρητική βραδιά με πολύ κέφι, τραγούδι και χορό, υπέροχες γεύσεις και καλές τιμές!
Πού αλλού; Στο Prassin Aloga φυσικά!
Κάντε εγκαίρως την κράτησή σας καλώντας στα: 6907 902034 ή 28310 40656.
Μαζί με τον Ηλία Χορευτάκη οι:
Στέλιος Ηλιάκης
Μιχάλης Καλλέργης
Διαμαντής Κοσιδεκάκης
Κωστής Φραντζεσκάκης

Alejandro El Grande / Stavros on decks
2020-02-01 22:00 - 23:30 | Bonobo, Ελευθερίου Βενιζέλου 47, Ρέθυμνο
Alejandro El Grande / Stavros at Bonobo Bar

«Τρεις Μαδιάμ» live
2020-02-01 22:00 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!

Δημήτρης Σπυριδάκης live
2020-02-01 22:00 - 23:30 | κέντρο Μύθος, Ρέθυμνο, Αδελιανός Κάμπος
Ο Δημήτρης Σπυριδάκης με το συγκρότημα του, ζωντανά στο Κέντρο Μύθος, στον Αδελιανό Κάμπο.
Τηλ. 2831071565

Μιχάλης Καλλέργης live
2020-02-01 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Μιχάλης Καλλέργης με το συγκρότημα του το Σάββατο 1 Φεβρουαρίου στο Αλλού γι’ αλλού.
Τηλέφωνο κρατήσεων: 6974025703

Γιώργος και Νίκος Στρατάκης live
2020-02-01 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Γιώργος και Νίκος Στρατάκης μαζί μας με το συγκρότημά τους στην Ταβέρνα Πόπη.
Τηλ. κρατήσεων : 6973002263 & 2831072270

Παύλος Μελής live
2020-02-01 23:00 - 23:30 | Upano, Μάχης Κρήτης 149, Ρέθυμνο, Πλατανιάς
﻿

Εκδηλώσεις τιμής και μνήμης για την 196η Επέτειο Ολοκαυτώματος του Σπηλαίου Μελιδονίου
2020-02-02 08:00 - 14:00 | Μελιδόνι
Ο Δήμος Μυλοποτάμου, η Κοινότητα Μελιδονίου, η Ενορία Μελιδονίου, ο Πολιτιστικός Σύλλογος Μελιδονίου και Α.Ο. «Τάλως Μελιδονίου», έχουν προγραμματίσει εκδηλώσεις τιμής και μνήμης της 196ης επετείου του ολοκαυτώματος του Σπηλαίου Μελιδονίου, οι οποίες θα πραγματοποιηθούν την Κυριακή 2 Φεβρουαρίου 2020.
Δείτε το πρόγραμμα των φετινών εκδηλώσεων:
08:00 Θεία Λειτουργία στον Ι.Ν. Ευαγγελισμού Θεοτόκου παρά του Σπηλαίου.
11:00 Προσέλευση Επισήμων.
11:15 Επιμνημόσυνη Δέηση προεξάρχοντος του Σεβ. Μητροπολίτου Ρεθύμνης και Αυλοποτάμου κ. Ευγενίου.
11:20 Κατάθεση Στεφάνων.
11:25 Χαιρετισμοί: από τον Δήμαρχο Μυλοποτάμου κ. Δημήτρη Κόκκινο, τον Πρόεδρο της Κοινότητας Μελιδονίου κ. Φώτη Σωπασουδάκη και την Πρόεδρο του Πολιτιστικού Συλλόγου Μελιδονίου κ. Ιωάννα Κυρμιζάκη.
11:30 Ομιλία για το Ολοκαύτωμα του Μελιδονίου από τον εκπαιδευτικό κ. Μάρκο Μαρκάκη, Διευθυντή Δημοτικού Σχολείου Μπαλίου.
12:00 Τερματισμός «Μελιδόνιου Δρόμου» με την συμμετοχή του Συλλόγου Δρομέων Υγείας Ρεθύμνου και της Ομάδας Μοτοσυκλετιστών Ρεθύμνου.
12:30 Γεύμα στην Αποθήκη Πολιτισμού Μελιδονίου – Απονομή Αναμνηστικών Επάθλων Μελιδόνιου Δρόμου.

5ο εφηβικό κυνήγι
2020-02-02 09:00 - 21:00 | Πλατεία Μικρασιατών, Ρέθυμνο

ΠανελλήνιοΠρωτάθλημα eliminator
2020-02-02 11:00 - 16:00 | Πευκάκια, Προφήτης Ηλίας
Πανελλήνιο Πρωτάθλημα eliminator
Κατ : Παίδες, Κορασίδες,Εφήβων, Νεανίδων, Ανδρών, Γυναικών
Συνδιοργανωτές
Περιφέρεια Κρήτης, Δήμος Ρεθύμνου, Επιμελητηριο Ρεθύμνου

Παράσταση κλόουν για όλες τις ηλικίες
2020-02-02 12:00 - 13:00 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Tres sure
Από την ομάδα MayBe A Company, στον Τεχνοχώρο Τζεπέτο
Κυριακή 2 Φεβρουαρίου I Ώρα 12:00
Είσοδος: 7€ Ι Διάρκεια: 50 λεπτά
Απαραίτητη η προ κράτηση θέσης: 698 573 8498
-”Σάρα! Πάρε αυτό και αυτόν και πηγαίνετε να καθαρίσετε το θέατρο. Αυτή είναι η τελευταία σου ευκαιρία αλλιώς ψάξε για άλλη δουλειά.!!”
Δύο κλόουν έχουν μια κοινή αποστολή, να καθαρίσουν τη σκηνή του θεάτρου . Όταν φτάνουν το κοινό είναι ήδη εκεί. Και τώρα; Θα πρέπει να δικαιολογήσουν την παρουσία τους. Έχουν τον εξοπλισμό καθαρισμού, έχουν τη θέληση αλλά δεν έχουν ιδέα πως να τον χρησιμοποιήσουν.
Προσπαθώντας να κατανοήσουν τη χρήση τους, βρίσκουν ευκαιρία να παίξουν με κάθε ανακάλυψη, με κάθε συναίσθημα, με την ύπαρξη τους.
Ο Κλόουν ζει στην απλότητα και την ελευθερία, χωρίς αγωνία για επιτυχία! Δρα σαν παιδί, ζει στο εδώ και τώρα, κινείται με βάση την παρόρμηση και μοιράζεται με όλους τα συναισθήματα που δημιουργούνται κάθε στιγμή. Είναι η καλύτερη εκδοχή του εαυτού μας γιατί βρίσκει την ευχαρίστηση στην ύπαρξη του -όπως αυτή είναι. Επιτυγχάνει όταν αποτυγχάνει…
Ο Κλόουν βγαίνει στη σκηνή σαν να πρόκειται να κάνει ελεύθερη πτώση..χωρίς αλεξίπτωτο! Απόλυτα γενναίος και γενναιόδωρος!…
Έτσι σώζει τη ζωή του!
Video trailer: https://www.youtube.com/watch?v=deswkyntKyY
Συντελεστές
Παίζουν : Inigo Garcia Cantero, Χριστίνα Πετρολέκα
Σκηνοθεσία : Francisco Brito
Η ομάδα: MayBe A Company
Απαραίτητη η προ κράτηση θέσης: 698 573 8498
Η παράσταση παρουσιάζεται σε συνεργασία με το Θέατρο ΚΑΤΩ / KATW theater στο Ηράκλειο και το Youca στα Χανιά.

Οδύσσεια: Ένα ταξίδι που ποτέ δεν τελειώνει
2020-02-02 12:00 - 17:00 | cineland Παντελής, Εμμανουήλ Πορτάλιου 3, Ρέθυμνο
«ΟΔΥΣΣΕΙΑ: Ένα ταξίδι που ποτέ δεν τελειώνει»
Από την ομάδα ΟΥΠΣ! το κουκλοθέατρο
Απ’ όταν ήμασταν και εμείς παιδιά πάντα μας μάγευε η ιστορία του Οδυσσέα.
Ένας ήρωας σαν “κανέναν” άλλο έξυπνος, γενναίος, αφοσιωμένος και ικανός αρχηγός. Όπου στο γυρισμό του απ’ την Τροία η απερισκεψία των συντρόφων του και η οργή των Θεών του «χάρισαν» ένα ταξίδι που μοιάζει λίγο πολύ με τις ζωές όλων μας. Ο Όμηρος ένας ποιητής μοναδικός «πλέκει» με δεξιοτεχνία μια ιστορία διαχρονική. Ο Οδυσσέας δεν παύει να αγωνίζεται και να ελπίζει για την επιστροφή του. Θεοί, τέρατα και κακοτυχίες δεν κατάφεραν να τον αποτρέψουν απ’ το να ανταμώσει και πάλι το σπίτι και τους αγαπημένους του.
Τώρα πια δεν είμαστε παιδιά και όμως το ταξίδι του Οδυσσέα ακόμα μας κάνει να συλλογιζόμαστε και να τρέμουμε στα κρυφά μπροστά στους Κύκλωπες. Γι’ αυτό επιλέξαμε να σας αφηγηθούμε την ιστορία του πολυμήχανου βασιλιά της Ιθάκης, γιατί και εμείς και εσείς μπορούμε και οφείλουμε να φοβόμαστε λιγότερο όλα όσα γνωρίζουμε…
Μια παράσταση κουκλοθεάτρου, σκιών και αφήγησης με ζωντανή μουσική που μας φέρνει αντιμέτωπους με το φόβο για το άγνωστο και μας μαθαίνει πως όσα τέρατα και αν συναντήσουμε στον δρόμο μας, η θέληση μας να συνεχίσουμε θα μας οδηγεί πάντα πιο πέρα από αυτά!
Κυριακή 02/02/20
Ώρα παράστασης: 12.00
Λεπτομέρειες: http://ow.ly/MKfo30qaqja
Τιμή εισιτηρίου: 8 € (Προπώληση από το ταμείο του κινηματογράφου με αρίθμηση θέσεων)
Πληροφορίες: 6932337032

Νίκος & Γιώργος Στρατάκης live
2020-02-02 14:00 - 21:00 | Ψητοπωλείο Θράκα, Ρέθυμνο, Πέραμα
Ο Νίκος & Γιώργος Στρατάκης με την παρέα τους, στην «Θράκα», στο Πέραμα Μυλοποτάμου.

Προβολή ταινίας: Το απαγορευμένο ποδήλατο
2020-02-02 20:00 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει το κοινωνικό δράμα του 2012, σε συμπαραγωγή Σαουδικής Αραβίας και Γερμανίας, με τον τίτλο “Το απαγορευμένο ποδήλατο / Wadjda / The girl with the green bicycle” σε σενάριο και σκηνοθεσία της Haifaa al-Mansour.
Πρόκειται για την πρώτη ταινία μεγάλου μήκους που γυρίστηκε εξ ολοκλήρου στη Σαουδική Αραβία και την πρώτη ταινία μεγάλου μήκους με γυναίκα σκηνοθέτιδα από τη χώρα αυτή.
Πραγματεύεται θέματα όπως η ελευθερία -όπως αυτή αντιπροσωπεύεται από το ποδήλατο- και ο φόβος της συναισθηματικής εγκατάλειψης μια και ο πατέρας της πρωταγωνίστριας επιθυμεί να παντρευτεί μια δεύτερη σύζυγο που θα του δώσει έναν γιο.
Σύνοψη της ταινίας
Η Wadjda (Waad Mohammed) είναι ένα δεκάχρονο κορίτσι που μένει σε ένα προάστιο του Ριάντ, της πρωτεύουσας της Σαουδικής Αραβίας. Αν και ζει περιτριγυρισμένη από ένα συντηρητικό περιβάλλον, έχει αστείρευτο κέφι, είναι πολυμήχανη και συνεχώς προκαλεί τα όρια του επιτρεπτού. Έχει ερωτευτεί ένα πράσινο ποδήλατο και αποφασίζει να κάνει τα πάντα για να το αποκτήσει. Στο δρόμο της θα βρει πολλά εμπόδια, με μεγαλύτερο το γεγονός ότι στη χώρα της θεωρείται ανήθικο για ένα κορίτσι να κάνει ποδήλατο!
Η ταινία απέσπασε 22 βραβεία και 34 διακρίσεις σε διάφορα κινηματογραφικά φεστιβάλ σε όλο τον κόσμο. Μεταξύ αυτών, ήταν υποψήφια ως καλύτερη ξενόγλωσση ταινία στα Βραβεία της Βρετανικής Ακαδημίας Κινηματογράφου (BAFTA Awards). Επιπλέον, προτάθηκε από τη Σαουδική Αραβία για καλύτερη ξενόγλωσση ταινία στα βραβεία Όσκαρ.
Θα προβληθεί με υπότιτλους στα ελληνικά.
Περισσότερες πληροφορίες: www.kinler.gr/wadjda
Η προβολή θα γίνει την Κυριακή 2 Φεβρουαρίου 2020 στις 8:00 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.
Πρωτότυπος τίτλος: Wadjda
Διεθνής τίτλος: The girl with the green bicycle
Έτος παραγωγής: 2012
Είδος: Κοινωνικό δράμα
Χώρες παραγωγής: Σαουδική Αραβία, Γερμανία
Γλώσσα: Αραβικά
Διάρκεια: 93′
Σκηνοθεσία: Haifaa al-Mansour
Σενάριο: Haifaa al-Mansour
Ηθοποιοί: Waad Mohammed, Reem Abdullah, Abdulrahman al-Guhani
Φωτογραφία: Lutz Reitemeier
Μουσική: Max Richter

Fraoules film - Γυρνάμε στα παλιά
2020-02-02 21:00 - 23:30 | Fraoules, Ελευθερίου Βενιζέλου 62, Ρέθυμνο

Κρητική βραδιά
2020-02-02 21:00 - 23:30 | 50-50, Πλαστήρα 6, Ρέθυμνο
Κρητική βραδιά στο Μεζεδοπωλείο 50/50 την Κυριακή 2 Φεβρουαρίου.
Θα σας διασκεδάσουν οι μουσικοί Γιώργος Χριστοφορακης βιολί, Μάριος Μπουρδαντωνακης λαούτο, Αντώνης Χριστοφορακης μαντολίνο και ο Γιάννης Γεωργαλης λαούτο.
Ώρα έναρξης 21:00

Βραδιά καραόκε
2020-02-02 21:30 - 23:30 | Συμπληγάδες, Βερνάδου 25, Ρέθυμνο
Στα decks ο Βαγγέλης Τραϊτοράκης

Πανελλήνιο Πρωτάθλημα Καραόκε
2020-02-04 21:30 - 23:30 | Συμπληγάδες, Βερνάδου 25, Ρέθυμνο
ΠΑΝΕΛΛΗΝΙΟ ΠΡΩΤΑΘΛΗΜΑ KARAOKE
EUROKE 2020
1ος ΠΡΟΚΡΙΜΑΤΙΚΟΣ ΡΕΘΥΜΝΟ
ΤΡΙΤΗ 4 ΦΕΒΡΟΥΑΡΙΟΥ 2020
ΩΡΑ: 22.00
ΤΟΠΟΘΕΣΙΑ: Συμπληγάδες Μεζεδοπωλείο – Sympligades
Δηλώστε συμμετοχή στο επίσημο site του Euroke Greece
www.euroke.gr
Ο Διαγωνισμός γίνεται ξεχωριστά για άντρες και γυναίκες.
Κάθε διαγωνιζόμενος έχει δικαίωμα να επιλέξει 2 τραγούδια της επιλογής του.
Θα βαθμολογηθεί από 4μελής κριτική επιτροπή αποτελούμενη από ειδικούς επαγγελματίες ( καθηγητές φωνητικής, διπλωματούχους μουσικής, επαγγελματίες τραγουδιστές, ειδικούς του θεάτρου).
4 νικητές θα προκύψουν για τον πανευρωπαϊκό τελικό
10 με 14 Σεπτεμβρίου στο KUFSTEIN της Αυστρίας.
Δεκτές συμμετοχές μονο όσες συμπληρώσουν την φόρμα συμμετοχής με όλα τα στοιχεία που θα βρουν στο site
www.euroke.gr
αμέσως μετα τη συμπήρωση της φόρμας θα σας αποσταλεί e-mail με όλους τις οδηγίες.
Κάθε διαγωνιζόμενος επιλέγει 2 τραγούδια με τα οποία θα διαγωνιστεί, εκτελεσμένα στον αυθεντικό τόνο.
Για περισσοτερες πληροφορίες επικοινωνηστε με μήνυμα με το Euroke Greece ή με τις Συμπληγάδες Μεζεδοπωλείο – Sympligades

Ανδρέας Μανωλαράκης live
2020-02-04 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Ανδρέας Μανωλαράκης με το συγκρότημα του την Τρίτη 4 Φεβρουαρίου στο “Αλλού γι’ αλλού”.
Τηλέφωνο κρατήσεων: 6974025703

Κρητική βραδιά με τον Γιώργο Βογιατζάκη
2020-02-04 22:00 - 23:30 | Πράσσιν Άλογα, Ελ. Βενιζέλου 50
Ο Γιώργος Βογιατζάκης σε μία κρητική βραδιά στο εστιατόριο «Πράσσειν Άλογα»
Για κρατήσεις: 28310 40656.
698 740 4838

Oι «Τρεις Μαδιάμ» στο μουσικό μεζεδοπωλείο Συμπληγάδες
2020-02-06 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!
Κρατήσεις: 694 206 1663

Tokyo party στο Metropolis Bar
2020-02-06 22:00 - 23:30 | Metropolis, Νεάρχου 15, Ρέθυμνο
First Asian party in Rethymno! Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτι στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς
Rsv. 6988087177 & 6958315328
*Η πρώτη φιάλη συνοδεύεται με σούσι.

Γλέντι με τους Στέλιο Ζερβό και Χάρη Χατζημανώλη
2020-02-07 18:00 - 20:00 | Συν-τροφή, Αδαμάντιου Κοραή και Κορωναίου
Την Παρασκευή 7 Φεβρουαρίου και ώρα 18:00 σας περιμένουμε όλους στην Συν-Τροφή να γλεντήσουμε παρέα με τους Στέλιο Ζερβό και Χάρη Χατζημανώλη.

«Δυστοπία»: Εικαστική έκθεση της Βάγγη Μανδάλη
2020-02-07 18:00 - 22:00 | Μαδέρι, Τιμολέοντος Βάσσου 6
Την Παρασκευή 7 Φεβρουαρίου και ώρα 18.00 στο ΜΑΔΕρΙ, εγκαινιάζεται η έκθεση της Βάγγη Μανδάλη με θέμα «Δυστοπία».
Τα προσωπικά της οράματα γίνονται ζωγραφικοί πίνακες, γλυπτά και ποίηση. Ένας διάλογος μεταξύ ονείρων και πραγματικότητας.
Η έκθεση θα παραμείνει ανοιχτή έως τις 28 Φεβρουαρίου.
Καθημερινά 18.00-22.00 και Σάββατο 10.00-14.00
Είσοδος Ελεύθερη.
